Vestre Gausdal

Vestre Gausdal er en tidligere selvstendig kommune i Innlandet, fra 1837 del av Gausdal formannskapsdistrikt.

I 1879 ble Gausdal delt i Vestre og Østre Gausdal kommuner. Vestre Gausdal hadde ved delingen 2 362 innbyggere.

27. juli 1956 ble en del av Vestre Gausdal med 7 innbyggere overført til Sør-Fron kommune.

1. januar 1962 ble Vestre og Østre Gausdal kommuner igjen slått sammen til Gausdal kommune. Vestre Gausdal hadde ved sammenslåingen 2 590 innbyggere.

Vestre Gausdal består av to daler: Bødalen og Auggedalen. Auggedalen har ca. 300 innbyggere. Forset er det største tettstedet, og der er det bl. a. ungdomsskole, barneskole, frisør og dagligvarebutikk.

Møtene i formansskaps- og herredsstyret ble opprinnelig holdt i Kirkestua i Forset for senere å bli flyttet til Nyvold i Bødal. Fra 1949 ble de holdt i Herredshuset i Forset.

I Vestre Gausdal er det tre kirker: Vestre Gausdal, Aulstad og Svatsum. Førstnevnte, som ligger i Forset, innebar flytting av et tidligere kirkested i Bødalen der det i sin tid stod først en stavkirke og senere en tømmerkirke.

Kommunen hørte til Kristians amt, senere Oppland fylke.

Referanser

Litteratur

Eksterne lenker 
 Gausdal kommune om kommunens grunnskoler

Tidligere kommuner i Oppland
Gausdals geografi
Norske kommuner etablert i 1879
Kommuner opphørt i 1962
Tidligere kommuner i Kristians amt